text: Duudhaa biyyoota garagaraa keessatti harka bitaatiin waa dalaguun akka dogongoraatti laallama. Kanaaf maatiin ijoolleen isaanii wayta harka bitaatiin waa dalagan dhoorkuudhaaf tattaaffatu. dabalataan wantootni harka bitaatiin dalaguun dhoorkame ni jira. Islaamummaa keessatti harka bitaatiin nyaatuun dhoorkamaadha. Biyyoota eeshiyaa heddu keessattis harka bitaatiin waa dalaguun abaaramuudha jedhamee amanama. Barruu tana keessatti wantotoa harka bitaatiin wal qabatan muraasa isinii dhiheessina.
text: #000004
text: Qorattoonni yeroo heddu warra harka bitaatiin waa dalagan qorannoo keessaa ni baasu
text: #000007
text: Bineensonnis dhimma harka bitaafi mirgaa kanarratti garaagarummaa qabu.
text: #000009
text: Uumamaaleen akka jaldeessaa kanneen harka isaanii hedduminaan fayyadaman harka bitaa fi mirgaattis dhimma bahu. Isaan keessaa kan mirga qofa fayyadamuu fi kan bitaa qofa fayyadamus ni jira. Garuu Kaangaaroon waan hunda harka bitaatiin dalaga. Soorata lafaa argate afaan kaayatuuf harka bitaatti fayyadama. Akkasumas qaama ofii qulqulleessuu fi ilbiisota xixiqqoo ofirraa guuruufis harka bitaatti dhimma baha. Allaattii Paaroot keessaa ammoo harka 90 kan tahan miila bitaa fayyadamu. Waan lafaa fuudhuu barbaade hunda miila isaa kan bitaatiin fuudha. Qorannoon godhame akka mul’isutti, kormaan adurree hedduminaa harka isaa kan mirgaatiin kan dalagu yoo tahu, dhaltuun ammoo harka bitaa filatti.
text: #000010